
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 24P/111/2025 8725203293 07. 10. 2025 JUDr. Dušan Miškovčík ECLI:SK:OSPP:2025:8725203293.3
ROZSUDOK V MENE SLOVENSKEJ REPUBLIKY 24P/111/2025 Okresný súd Poprad v konaní pred sudcom JUDr. Dušanom Miškovčíkom v právnej veci manžela A. A., nar. XX. XX. XXXX, trvale bytom B. C., C. XXXX/X, právne zastúpeného JUDr. Gabrielou Ulbrichtovou, advokátkou so sídlom Stará Ľubovňa, Garbiarska 83/20, a manželky D. A., E. F., nar. XX. XX. XXXX, trvale bytom B. C., C. XXXX/X, o návrhu manžela na rozvod manželstva a úpravu rodičovských práv a povinností rodičov na čas po rozvode manželstva k mal. deťom G. A., nar. XX. XX. XXXX, A. A., nar. XX. XX. XXXX a H. A., nar. XX. XX. XXXX, všetky bytom B. C., C. XXXX/X, zastúpené procesným opatrovníkom: Úradom práce, sociálnych vecí a rodiny Kežmarok, takto rozhodol: 24P/111/2025
I. R o z v á d z a manželstvo navrhovateľa A. A., nar. XX. XX. XXXX a manželky D. A., E. F., nar. XX. XX. XXXX uzavreté dňa 28. 07. 2017 B. I., zapísané v knihe manželstiev matričného úradu Kežmarok, vo zväzku 24, ročník 2017, na str. 100, pod por. č. 98. II. Na čas po rozvode s c h v a ľ u j e rodičovskú dohodu v nasledovnom znení: Maloleté deti G. A., nar. XX. XX. XXXX, A. A., nar. XX. XX. XXXX a H. A., nar. XX. XX. XXXX, sa na čas po rozvode z v e r u j ú do striedavej osobnej starostlivosti oboch rodičov. Striedavá osobná starostlivosť sa bude realizovať v týždňových intervaloch. Obaja rodičia s ú o p r á v n e n í a p o v i n n í maloleté deti zastupovať v bežných veciach a spravovať ich majetok. Výživné sa počas trvania striedavej osobnej starostlivosti n e u r č u j e. III. Žiaden z účastníkov n e m á n á r o k na náhradu trov konania. odôvodnenie: 24P/111/2025
1. Podľa § 2 ods. 1 a 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: 24P/111/2025 Proti tomuto rozsudku v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko. (§ 27 ods. 1 zákona č. 36/2005 Z. z. Zákona o rodine a o zmene a doplnení niektorých zákonov). Podľa § 44 CMP, rozsudky o výživnom sú vykonateľné doručením. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2025:8725203293.3 (dáta aktuálne k 15. 11. 2026). Záväzné je znenie zverejnené súdom.




